એસજી હાઇવે પર આવેલી ગ્રાન્ડ ભગવતી હોટલ નજીક સેન્ચુરી ટાવરમાં રહેતાં રશ્મિબહેન ગુપ્તાને ત્યાં ત્રણ મહિનાથી કામ કરતા સુનીલ અને તેની પત્ની કંચન તેમજ અજાણ્યા શખસે રૂ. ૯.૪૨ લાખની લૂંટ કરી હતી. લૂંટ સમયે ત્રણેય ઘરમાં હાજર હતાં. રશ્મિબહેનના હાથ-પગ બાંધી દીધા બાદ તેઓ પર નજર રાખવા માટે એક વ્યક્તિ રોકાઇ હતી. સુનીલની પત્ની કંચન દરમિયાનમાં નીચે જઇ ભાગવા માટે રિક્ષા બોલાવવા ગઇ હતી. રિક્ષા લઇને આવ્યા બાદ કુલ રૂ. ૯.૪૨ લાખની મતા એક બેગમાં ભરી રિક્ષામાં બેસી તેઓ ફરાર થઇ ગયા હતા.